**Agatho** (ka **Agathon** või **Agathon Thaumaturgos**, 575 ? – 10. jaanuar 681) oli paavst 678–681. Ta oli 79. paavst.

Agatho sündis Sitsiilias. Ta oli Rufinianuse poeg.

Ta oli abielus ja tegeles äriga. Abikaasa soovitusel sai temast Palermo San Hermese benediktiini kloostri munk ja Adeodatus II ajal diakon (kardinaldiakon).

Teda on seostatud munk Agathoga, keda Gregorius I mainis oma kirjas San Hermese kloostri abtile.

Ta oskas kreeka keelt. Teistel andmetel oli ta rahvuselt kreeklane.

Paavstiks saamine
-----------------

Agatho pühitseti paavstiks 27. juunil 678, kui Bütsantsi eksarh oli teda tunnustanud.

Traditsiooni järgi oli Agatho paavstiks saades umbes 100-aastane. See teeb temast vanima isiku, kes on saanud paavstiks.

Konstantinoopoli III kirikukogu
-------------------------------

Agatho ei osalenud Konstantinoopoli III kirikukogul, vaid saatis sinna legaadid. Ta sai kätte Bütsantsi keisri Konstantinos IV kirja, mis oli adresseeritud Donusele.

Keiser soovis oma kirjas monoteletismi üle peetud teoloogilise diskussiooni lahendamiseks kokku kutsuda oikumeenilise kirikukogu. Ta soovis paavstilt legaatide saatmist Konstantinoopolisse, kes debateeriks teoloogilistel teemadel ja lubas neile tasuda transpordikulud. Keisri korraldusega tuli neli legaati saata Roomas asuvatest õigeusu kloostritest.

Agatho nõustus keisri sooviga. Ta pidas seejärel kirikukogu ettevalmistavad sinodid, sealhulgas aastal 679 Roomas Lateraani palees ja 27. märtsil 680 150 piiskopi osalusel taas Lateraani palees.

Paavst lähetas Konstantinoopolisse delegatsiooni, mis jõudis sihtkohta 10. septembril 680. Delegatsiooni koosseisus olid hilisemad paavstid Johannes V ja Constantinus. Kirikukogu kestis 7. novembrist 680 16. septembrini 681.

Ravenna autokefaalsus
---------------------

Agatho kutsus aastal 680 peetud Rooma sinodile Ravenna peapiiskopi Theodoruse, kellega arutati Ravenna peapiiskopkonna autokefaalsuse lõpetamise üle.

Paavst ja piiskop saavutasid kokkulepe, et tulevikus pühitsetakse Ravenna peapiiskopid paavsti poolt, kes annab neile palliumid.

Suhted Inglismaa piiskoppidega
------------------------------

Agatho arutas aastal 679 Lateraani palees peetud sinodil Yorki peapiiskopi Wilfridi kaebust Canterbury peapiiskopi Theodorose vastu, kes oli ta ametist tagandanud. Samuti oli Theodoros muutnud Yorki peapiiskopkonna jurisdiktsiooni all olevate piiskopkondade piire. Paavst otsustas, et Wilfrid tuleb ametisse tagasi ennistada.

Paavst saatis vaimuliku Johannese Inglismaale, kes pidi seal tegelema kirikulaulu õpetamisega ja tutvuma kiriku oludega.

Ta kinnitas Londoni St. Pauli ja Chesteri St. Peteri kloostrite privileegid.

Maksupoliitika
--------------

Agatho nõudis keisrilt, et paavsti valimine oleks maksuvaba, kuid keiser ei rahuldanud paavsti soovi.

Ordinatsioonid
--------------

Agatho ordineeris 18 piiskoppi, 10 preestrit ja 3 diakonit.

Uued kardinalid
---------------

Agatho ajal on teada 6 uut kardinali, sealhulgas hilisemad paavstid Benedictus II, Leo II ja Johannes V.

1. Benedictus (Benedictus II)
2. Georgius
3. Johannes (Johannes V)
4. Juvenalus
5. Leo (Leo II)
6. Theodorus

Surm
----

Agatho suri 10. jaanuaril 681 Roomas. Ta maeti Rooma Peetri kirikusse. Ta jättis surres vaimulikele rahalise pärandi.

Traditsiooni järgi oli ta surres üle 100 aasta vana. Teda peetakse vanimaks paavstiks ajaloos.

Agathot austatakse katoliku kirikus ja õigeusu kirikus pühakuna. Tema mälestuspäev on katoliku kirikus 10. jaanuar, õigeusu kirikus 19. veebruaril või 20. veebruaril.

Teda on kunstis kujutatud paavstina, kes kannab tiaarat ja hoiab risti.

Kirjandus
---------

* J. N. D. Kelly: *The Oxford Dictionary of Popes*. 1996.
* *Liber Pontificalis*.
* Henri Quentin: *Note sur les originaux latins des lettres des papes Honorius, s. Agathon et Léon II, relatives au monothélisme*. Miscellanea Amelli. Badia di Montecassino, 1920: 71–76.

Välislingid
-----------

* Artikkel Agathost. *(inglise keeles)*
* Artikkel Agathost. *(inglise keeles)*
* 7. sajandi konsistooriumid.
* Agatho dokumendid.

|  |  |  |
| --- | --- | --- |
| Eelnev**Donus** | **Rooma paavst**678–681 | Järgnev**Leo II** |


Roomakatoliku kiriku paavstid

**1.–4. sajand:** Peetrus **·**  Linus **·**  Anacletus I **·**  Clemens I **·**  Evaristus **·**  Aleksander I **·**  Sixtus I **·**  Telesphorus **·**  Hyginus **·**  Pius I **·**  Anicetus **·**  Soter **·**  Eleutherus **·**  Victor I **·**  Zephyrinus **·**  Calixtus I **·**  Urbanus I **·**  Pontianus **·**  Anterus **·**  Fabianus **·**  Cornelius **·**  Lucius I **·**  Stephanus I **·**  Sixtus II **·**  Dionysius **·**  Felix I **·**  Eutychianus **·**  Caius **·**  Marcellinus **·**  Marcellus I **·**  Eusebius **·**  Miltiades **·**  Silvester I **·**  Marcus **·**  Julius I **·**  Liberius **·**  Damasus I **·**  Siricius **·**  Anastasius I

**5.–8. sajand:** Innocentius I **·**  Zosimus **·**  Bonifatius I **·**  Coelestinus I **·**  Sixtus III **·**  Leo I Suur **·**  Hilarius **·**  Simplicius **·**  Felix III **·**  Gelasius I **·**  Anastasius II **·**  Symmachus **·**  Hormisdas **·**  Johannes I **·**  Felix IV **·**  Bonifatius II **·**  Johannes II **·**  Agapetus I **·**  Silverius **·**  Vigilius **·**  Pelagius I **·**  Johannes III **·**  Benedictus I **·**  Pelagius II **·**  Gregorius I Suur **·**  Sabinianus **·**  Bonifatius III **·**  Bonifatius IV **·**  Adeodatus I **·**  Bonifatius V **·**  Honorius I **·**  Severinus **·**  Johannes IV **·**  Theodorus I **·**  Martinus I **·**  Eugenius I **·**  Vitalianus **·**  Adeodatus II **·**  Donus **·**  Agatho **·**  Leo II **·**  Benedictus II **·**  Johannes V **·**  Conon **·**  Sergius I **·**  Johannes VI **·**  Johannes VII **·**  Sisinnius **·**  Constantinus **·**  Gregorius II **·**  Gregorius III **·**  Zacharias **·**  Stephanus II **·**  Paulus I **·**  Stephanus III **·**  Hadrianus I **·**  Leo III

**9.–12. sajand:** Stephanus IV **·**  Paschalis I **·**  Eugenius II **·**  Valentinus **·**  Gregorius IV **·**  Sergius II **·**  Leo IV **·**  Benedictus III **·**  Nicolaus I **·**  Hadrianus II **·**  Johannes VIII **·**  Marinus I **·**  Hadrianus III **·**  Stephanus V **·**  Formosus **·**  Bonifatius VI **·**  Stephanus VI **·**  Romanus **·**  Theodorus II **·**  Johannes IX **·**  Benedictus IV **·**  Leo V **·**  Sergius III **·**  Anastasius III **·**  Lando **·**  Johannes X **·**  Leo VI **·**  Stephanus VII **·**  Johannes XI  **·**  Leo VII **·**  Stephanus VIII  **·**  Marinus II **·**  Agapetus II **·**  Johannes XII **·**  Leo VIII **·**  Benedictus V **·**  Leo VIII **·**  Johannes XIII **·**  Benedictus VI **·**  Benedictus VII **·**  Johannes XIV **·**  Johannes XV **·**  Gregorius V **·**  Silvester II **·**  Johannes XVII **·**  Johannes XVIII **·**  Sergius IV **·**  Benedictus VIII **·**  Johannes XIX **·**  Benedictus IX **·**  Silvester III **·**  Benedictus IX **·**  Gregorius VI **·**  Clemens II **·**  Benedictus IX **·**  Damasus II **·**  Leo IX **·**  Victor II **·**  Stephanus IX **·**  Nicolaus II  **·**  Aleksander II **·**  Gregorius VII **·**  Victor III **·**  Urbanus II **·**  Paschalis II **·**  Gelasius II **·**  Calixtus II **·**  Honorius II **·**  Innocentius II **·**  Coelestinus II **·**  Lucius II **·**  Eugenius III **·**  Anastasius IV **·**  Hadrianus IV **·**  Aleksander III **·**  Lucius III **·**  Urbanus III **·**  Gregorius VIII **·**  Clemens III **·**  Coelestinus III **·**  Innocentius III

**13.–16. sajand:** Honorius III **·**  Gregorius IX **·**  Coelestinus IV **·**  Innocentius IV **·**  Aleksander IV **·**  Urbanus IV **·**  Clemens IV **·**  interregnum **·**  Gregorius X **·**  Innocentius V **·**  Hadrianus V **·**  Johannes XXI **·**  Nicolaus III **·**  Martinus IV **·**  Honorius IV **·**  Nicolaus IV **·**  interregnum **·**  Coelestinus V **·**  Bonifatius VIII **·**  Benedictus XI **·**  Clemens V **·**  interregnum **·**  Johannes XXII **·**  Benedictus XII **·**  Clemens VI **·**  Innocentius VI **·**  Urbanus V **·**  Gregorius XI **·**  Urbanus VI **·**  Bonifatius IX **·**  Innocentius VII **·**  Gregorius XII **·**  interregnum **·**  Martinus V **·**  Eugenius IV **·**  Nicolaus V **·**  Calixtus III **·**  Pius II **·**  Paulus II **·**  Sixtus IV **·**  Innocentius VIII **·**  Aleksander VI **·**  Pius III **·**  Julius II **·**  Leo X **·**  Hadrianus VI **·**  Clemens VII **·**  Paulus III **·**  Julius III **·**  Marcellus II **·**  Paulus IV **·**  Pius IV **·**  Pius V **·**  Gregorius XIII **·**  Sixtus V **·**  Urbanus VII **·**  Gregorius XIV **·**  Innocentius IX **·**  Clemens VIII

**17.–20. sajand:** Leo XI **·**  Paulus V **·**  Gregorius XV **·**  Urbanus VIII **·**  Innocentius X **·**  Aleksander VII **·**  Clemens IX **·**  Clemens X **·**  Innocentius XI **·**  Aleksander VIII **·**  Innocentius XII **·**  Clemens XI **·**  Innocentius XIII **·**  Benedictus XIII **·**  Clemens XII **·**  Benedictus XIV **·**  Clemens XIII **·**  Clemens XIV **·**  Pius VI **·**  Pius VII **·**  Leo XII **·**  Pius VIII **·**  Gregorius XVI **·**  Pius IX **·**  Leo XIII **·**  Pius X **·**  Benedictus XV **·**  Pius XI **·**  Pius XII **·**  Johannes XXIII **·**  Paulus VI **·**  Johannes Paulus I **·**  Johannes Paulus II

**21. sajand:** Benedictus XVI **·**  Franciscus


{{{päis}}}

{{{sisu}}}